《到阙政府以辟郡未下隔封》
宋代·程公许

练纸密衔袖，宫门报隔班。
衷肠郁未吐，殿槛可容攀。
巨用须桴栋，旁搜及蒯菅。
对扬当有日，倾尽不须删。

作者简介：程公许（？—1251），字季与，一字希颖，号沧州。南宋眉州眉山（今属四川）人，一说叙州宣化（今四川宜宾西北）人。嘉定进士。历官著作郎、起居郎，数论劾史嵩之。后迁中书舍人，进礼部侍郎，又论劾郑清之。屡遭排挤，官终权刑部尚书。有文才，今存《沧州尘缶编》。